सवाई मानसिंह (द्वितीय)

महाराजा सवाई मानसिंह (द्वितीय) हे जयपूर संस्थानाचे शेवटचे संस्थानिक होते.

जन्म 

सवाई मानसिंह हे कच्छवाह कुळातील राजपूत होते. त्यांचा जन्म २१ ऑगस्ट १९१२ या दिवशी झाला.

जीवन 

जयपूरचे महाराजा माधो सिंह (द्वितीय) यांनी सवाई मानसिंह (द्वितीय) यांना दत्तक घेतेले होते. सवाई मानसिंह(द्वितीय) हे  इ.स.१९२२ ते इ.स.१९४९ या कालावधीत जयपूर संस्थानाचे शासक होते. 

सवाई मानसिंह यांच्या पत्नींची नावे महाराणी मरुधर कंवर, महाराणी गायत्री देवी अशी होती. महाराणी मरुधर कंवर आणि महाराणी किशोर कंवर या जोधपूरच्या राजकन्या होत्या. गायत्री देवी या कूच बिहारच्या राजकन्या होत्या.

सवाई मानसिंह यांनी इ.स.१९४९ मध्ये जयपूर संस्थान भारत देशात विलीन केले.

इ.स.१९४९ ते इ.स.१९५६ या कालावधीत ते राजस्थानाचे राजप्रमुख होते. त्यानंतर त्यांनी स्पेन देशात भारतीय राजदूत म्हणून कार्य केले. ते 'पोलो' या खेळातील नामवंत खेळाडू होते.

मृत्यू 

सवाई मानसिंह यांचा मृत्यू सिरेन्सस्टर,इंग्लंड येथे २४ जून १९७० या दिवशी झाला.

जयपूरचे राजे
इ.स. १९१२ मधील जन्म
इ.स. १९७० मधील मृत्यू